Likumprojekts

**Grozījumi Valsts sociālo pabalstu likumā**

 Izdarīt [Valsts sociālo pabalstu likumā](http://likumi.lv/ta/id/68483-valsts-socialo-pabalstu-likums) (Latvijas Republikas Saeimas un Ministru Kabineta Ziņotājs, 2002, 23.nr.; 2003, 2.nr.; 2004, 5., 24.nr.; 2005, 22., 24.nr.; 2006, 7.nr.; 2007, 22., 24.nr.; 2009, 15., 23.nr.; Latvijas Vēstnesis, 2010, 47.nr.; 2012, 190.nr.; 2013, 217., 228.nr.; 2014, 183.nr.; 2015, 127.nr.; 2016, 241.nr.; 2017, 242.nr.) šādus grozījumus:

1. Aizstāt visā likumā vārdu “invalīds” (attiecīgā skaitlī un locījumā) ar vārdiem “persona ar invaliditāti” (attiecīgā skaitlī un locījumā), izņemot pārejas noteikumu 5. un 8.punktu, vārdus “bērns invalīds” (attiecīgā locījumā) ar vārdiem “bērns ar invaliditāti” (attiecīgā locījumā), izņemot pārejas noteikumu 8. un 15.punktu, un vārdus “invalīds, kurš” (attiecīgā skaitlī un locījumā) ar vārdiem “persona ar invaliditāti, kura”, izņemot pārejas noteikumu 5. un 8.punktu.
2. 4.pantā:

izslēgt trešajā daļā vārdus “par bērnu invalīdu”;

izteikt ceturto daļu šādā redakcijā:

“(4) Tiesības uz pabalstu aizbildnim par bērna uzturēšanu ir visām šā panta pirmajā daļā minētajām personām, ja to aizbildnībā esošajam bērnam piešķirts personas kods. Tiesības uz atlīdzību par aizbildņa pienākumu pildīšanu ir Latvijas pilsoņiem, nepilsoņiem, ārvalstniekiem un bezvalstniekiem, kuriem piešķirts personas kods, ja to aizbildnībā esošajam bērnam arī piešķirts personas kods. Šie noteikumi neattiecas uz personu, kuras aizbildnībā ir bērns, kas Latvijā saņēmis termiņuzturēšanās atļauju, izņemot bērnu, par kuru atbilstoši Patvēruma likumam ir iesniegts iesniegums par bēgļa vai alternatīvā statusa piešķiršanu (patvēruma iesnieguma izskatīšanas laikā) vai kuram Latvijā ir piešķirts alternatīvais statuss.”;

izslēgt piektās daļas 1.punktā vārdus un skaitli “no tiem pēdējos 12 mēnešus nepārtraukti”.

1. 6.pantā:

izslēgt otrās daļas 2.punkta trešo teikumu;

izteikt trešo daļu šādā redakcijā:

“(3) Par bērnu ar invaliditāti, kurš nav sasniedzis 18 gadu vecumu, tiek piešķirta piemaksa pie ģimenes valsts pabalsta Ministru kabineta noteiktajā apmērā. Tiesības uz šo piemaksu personai, kura audzina bērnu ar invaliditāti, ir no dienas, kad bērnam noteikta invaliditāte, līdz dienai, kad bērns ar invaliditāti sasniedz 18 gadu vecumu, neatkarīgi no ģimenes valsts pabalsta izmaksas.”.

1. Izslēgt 8.panta otro daļu.
2. Izteikt 11.panta pirmo un otro daļu šādā redakcijā:

“(1) Atlīdzību par audžuģimenes (izņemot specializēto audžuģimeni) pienākumu pildīšanu piešķir vienam no audžuģimenes locekļiem (personai) neatkarīgi no tā, kurš no audžuģimenes locekļiem (personām) noslēdzis līgumu ar pašvaldību, ja audžuģimene ir ieguvusi audžuģimenes statusu un tai saskaņā ar bāriņtiesas lēmumu un līgumu, ko noslēgusi pašvaldība un audžuģimene, audzināšanā nodots bērns uz laiku, kas ir ilgāks par vienu mēnesi. Atlīdzības apmērs ir atkarīgs no kopējā bērnu skaita audžuģimenē.

(2) Audžuģimenes loceklim (personai) ir tiesības saņemt šo atlīdzību no dienas, kad bērns nodots audzināšanā audžuģimenei.”.

1. Aizstāt 12.panta pirmajā daļā vārdus “par medicīnisko indikāciju noteikšanu speciāli pielāgota vieglā transportlīdzekļa iegādei un pabalsta saņemšanai” ar vārdiem “par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai”.
2. Izteikt 12.1 panta pirmās daļas pirmo teikumu šādā redakcijā:

”Pabalstu personai ar invaliditāti, kurai nepieciešama kopšana, piešķir personai, kurai noteikta invaliditāte, kura pārsniegusi 18 gadu vecumu un kurai sakarā ar smagiem funkcionāliem traucējumiem nepieciešama īpaša kopšana.”.

1. Papildināt 13.pantu ar 1. 1 daļu šādā redakcijā:

“(11) Ja personai ir tiesības vienlaikus saņemt vairākus šā panta pirmās daļas 1., 2. un 3.punktā minētos pabalstus, piešķir vienu, apmēra ziņā lielāko pabalstu.”.

1. 16.pantā:

papildināt otro daļu ar 4.punktu šādā redakcijā:

“4) bērna vecāki slimības dēļ nespēj realizēt aizgādību”;

izteikt ceturto daļu šādā redakcijā:

“(4) Šā likuma 6.panta otrās daļas 2.punktā noteikto pabalstu, kas piešķirts par aizbildnībā, audžuģimenē, bērnu aprūpes iestādē vai ar bāriņtiesas lēmumu citas personas aprūpē nodotu bērnu, pēc tam, kad bērns sasniedzis 18 gadu vecumu, piešķir un izmaksā pašam bērnam.”.

1. Papildināt 17.panta otro daļu ar otro teikumu šādā redakcijā:

“Pieprasījumu var neiesniegt šā likuma 7.1, 12. un 12.1 pantā noteikto pabalstu saņemšanai:

1. persona, kurai ir noteikta invaliditāte un kura ir valsts pensijas vai valsts sociālā nodrošinājuma pabalsta saņēmēja, kā arī izdienas pensijas, kuru administrē Valsts sociālās apdrošināšanas aģentūra, saņēmēja;
2. persona, kura kopj bērnu ar invaliditāti un kura saņem piemaksu pie ģimenes valsts pabalsta par bērnu ar invaliditāti.”.
3. 20.pantā:

aizstāt pirmās daļas 1.punktā vārdus „atrodas pilnā valsts apgādībā” ar vārdiem „atrodas ieslodzījuma vietā vai ievietota ilgstošas sociālās aprūpes un sociālās rehabilitācijas institūcijā, un personas uzturēšanos tajā pilnībā vai daļēji apmaksā valsts vai pašvaldība”;

papildināt pirmās daļas 2.punktu ar otro teikumu šādā redakcijā:

“Šis nosacījums neattiecas uz šā likuma 10.pantā minētā pabalsta izmaksu, ja aizbildnis un bērns, par kuru tiek maksāts pabalsts, izbrauc no Latvijas Republikas uz pastāvīgu dzīvi ārvalstī.”.

papildināt pantu ar septīto daļu šādā redakcijā:

"(7) Informāciju par šā panta pirmās daļas 1.punktā minētajām personām, kuras, izciešot sodu, atrodas ieslodzījumu vietā, un par bērniem, kuri atrodas ieslodzījumu vietā kopā ar vecāku, Valsts sociālās apdrošināšanas aģentūrai sniedz Ieslodzījumu vietu pārvalde.".

Labklājības ministrs J.Reirs

Vīza: valsts sekretārs I.Alliks

Mustermane 67021649
zita.mustermane@lm.gov.lv

Grabe 67021594

Daina.Grabe@lm.gov.lv